പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച കേസില് പ്രതിയായ പഞ്ചായത്തംഗം രാജി വെച്ചു കല്ലമ്ബലം: പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച കേസില് പ്രതിയായ പഞ്ചായത്തംഗം രാജി വെച്ചു. നാവായിക്കുളം പഞ്ചായത്തംഗം സഫറുല്ലയാണ് രാജി വെച്ചത്. നാലാം വാര്ഡായ മരുതിക്കുന്നിലെ സി.പി.എം അംഗമാണ് സഫറുല്ല. പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച കേസില് പ്രതിയായ സഫറുല്ല രാജിവെക്കണമെന്നാവശ്യപ്പെട്ട് പ്രതിപക്ഷമായ കോണ്ഗ്രസ് ശക്തമായ സമരപരിപാടികള് സംഘടിപ്പിച്ചിരുന്നു. രാജിയെ തുടര്ന്ന് വാര്ഡില് ഉപതെരഞ്ഞെടുപ്പ് വേണ്ടിവരും. എന്നാല് സി.പി.എം നാവായിക്കുളം ലോക്കല് സമ്മേളനവുമായി ബന്ധപ്പെട്ട് മരുതിക്കുന്നില് ചൊവ്വാഴ്ച സ്വാഗത സംഘം ചേരാനിരിക്കെ സഫറുല്ലയുടെ രാജിക്ക് രാഷ്ട്രീയ പ്രാധാന്യവുമുണ്ട്. 22 വാര്ഡുകളുള്ള നാവായിക്കുളം പഞ്ചായത്തില് ഭരണകക്ഷിയായ സി.പി.എമ്മിന് ഒമ്ബത് അംഗങ്ങളാണ് ഉണ്ടായിരുന്നത്. സഫറുല്ലയുടെ രാജിയോടെ അത് എട്ടായി ചുരുങ്ങി. അഞ്ചാം വാര്ഡായ മുക്കടയില് സി.പി.എം അംഗം നറുക്കെടുപ്പിലൂടെയാണ് തെരഞ്ഞെടുക്കപ്പെട്ടത്. ഇത് സംബന്ധിച്ച് പ്രതിപക്ഷം നല്കിയ കേസ് ഹൈകോടതിയുടെ പരിഗണനയിലുമാണ്. പ്രധാന പ്രതിപക്ഷമായ കോണ്ഗ്രസിനും എട്ട് അംഗങ്ങളാണുള്ളത്. അഞ്ച് അംഗങ്ങളുള്ള ബി.ജെ.പിയുടെ നിലപാട് ഒരുപേക്ഷ ഭരണമാറ്റത്തിനും വഴി വെച്ചേക്കാംThe post പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച കേസില് പ്രതിയായ പഞ്ചായത്തംഗം രാജി വെച്ചു first appeared on MalayalamExpressOnline.